**Зседание на Националния съвет за насърчаване на заетостта,**

**проведено на 04.04.2016 г.**

**Присъствали**: г-н Гълъб Донев - МТСП; г-жа Елка Димитрова – МТСП; г-жа Мира Чиприянова – МИ; г-жа Веселка Добрева – МРРБ; г**-**жа Валентина Георгиева – АЗ; г**-**н Георги Милчин – ИА ГИТ; г**-**жа Диана Найденова **-** КНСБ; г-жа Атанаска Тодорова – КНСБ; г-жа Юлия Симеонова – КНСБ; г-жа Любка Георгиева – КТ „Подкрепа”; г-жа Мария Петрова - КТ „Подкрепа”; г-н Валери Апостолов - КТ „Подкрепа“; г-жа Паунита Петрова - КТ „Подкрепа“; г-жа Росица Янкова – АИКБ; г**-**жа Антоанета Кацарова – БСК; г-жа Маргарита Дамянова – БТПП; г-жа Здравка Георгиева - БТПП

**Поканени:** г-жа Даниела Чекова – КНСБ, г-жа Мария Андреева - АЗ

**Заседанието има необходимия кворум и се счита за редовно.**

Заседанието се проведе при следния дневен ред:

1. Обсъждане на Проект на Решение на Министерския съвет за изменение на Националния план за действие по заетостта през 2016 г.;
2. Информация за попълнените анкетни карти във връзка с разработване на проект на Концепция за създаване на Секторни фондове за обучение в България;
3. Информация за изпълнението на решенията на НСНЗ от предходното заседание на Съвета;
4. Разни.

**По време на заседанието бяха взети следните решения:**

**Решение по т. 1**

НСНЗ подкрепя единодушно Проекта на Решение на Министерския съвет за изменение на Националния план за действие по заетостта през 2016 г. и предлага той да бъде внесен в Националния съвет за тристранно сътрудничество за приемане в оперативен порядък.

**Решение по т. 2**

НСНЗ приема предоставената информация за попълнените анкетни карти във връзка с разработване на проект на Концепция за създаване на Секторни фондове за обучение в България. Членовете на Съвета предлагат да бъде организирано заседание на Работната група, която да обсъди предоставената информация и да постигне консенсус по отделните въпроси.